12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 644 της 25 Σεπτ./2 Οκτ. 1974 (ΦΕΚ Α΄  275) Περί καθορισμού του ύψους της παρεχομένης συντάξεως υπό του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων εις τους εξερχομένους της υπηρεσίας μετά την δημοσίευσιν του Ν.Δ. 95/1973 και αναπροσαρμογής των συντάξεων των καταστάντων συνταξιούχων προ της δημοσιεύσεως του Ν.Δ. 95/1973. Έχοντες υπ’ όψει: α)Τας διατάξεις της παρ. 1 των άρθρ. 6 και 11 του Ν.Δ. 95/1973 «περί τροποποιήσεως της κειμένης νομοθεσίας περί των Ταμείων Αρωγής Δημοσίων Υπαλλήλων». β)Την γνώμην του Διοικητικού Συμβουλίου του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων, διατυπωθείσαν εις την υπ’ αριθ. 1008 από 6 Μαΐου 1974 συνεδρίασιν βάσει της από 21 Φεβρ. 1974 αναλογιστικής μελέτης. γ)Την υπ’ αριθ. 454/27.6.1974 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρ.1.-1.Η, υπό του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων, παρεχομένη πλήρης μηνιαία σύνταξις εις τους παρ’ αυτώ ησφαλισμένους, τους εξελθόντας της υπηρεσίας μετά την ισχύν του Ν.Δ. 95/73, ως και εις τους εφεξής εξερχομένους, ορίζεται εις ποσοστόν 20% επί των κατά την 31 Ιουλ. 1973 ισχυουσών τακτικών αποδοχών του βαθμού εξόδου εκ της υπηρεσίας των. 2.Η πλήρης μηνιαία σύνταξις παρέχεται μετά την συμπλήρωσιν παρά τω Ταμείω 35 ετών χρόνου ασφαλίσεως. 3.Δια τους έχοντας χρόνον ασφαλίσεως μικρότερον των 35 ετών, η σύνταξις υπολογίζεται εις τόσα τριακοστά πέμπτα της πλήρους μηνιαίας συντάξεως, όσα τα έτη της παρά τω Ταμείω ασφαλίσεώς των. 4.Το ποσόν της συντάξεως των συνταξιοδοτουμένων δυνάμει των διατάξεων του εδαφ. ε΄ της παρ. 1 του άρθρ. 5 του Ν.Δ.95/1973 δεν δύναται να είναι κατώτερον των 15/35 της πλήρους μηνιαίας συντάξεως. 5.Ως κατώτατον όριον της υπό του Ταμείου χορηγουμένης μηνιαίας συντάξεως, λόγω γήρατος, αναπηρίας και θανάτου, ορίζεται το ποσόν των 400 δραχμών. Άρθρ.2.-1.Αι, υπό του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων παρεχόμεναι συντάξεις, εις τους συνταξιούχους τους εξελθόντας της υπηρεσίας προ της δημοσιεύσεως του Ν.Δ. 95/1973, αναπροσαρμόζονται βάσει του, υπό του άρθρ. 1 του παρόντος, οριζομένου ποσοστού, επί των, κατά την 31 Ιουλ.  1973, ισχυουσών τακτικών αποδοχών του βαθμού εξόδου εκ της υπηρεσίας των και του χρόνου της πραγματικής ασφαλίσεώς των, δι’ ον κατεβλήθησαν αι εκάστοτε ισχύουσαι ασφαλιστικαί εισφοραί, προσηυξημένου δια του αναγνωρισθέντος ή αναγνωρισθησομένου ως συνταξίμου τοιούτου, εφ’ όσον ούτος εξηγοράσθη. 2.Το, εκ της αναπροσαρμογής, προκύπτον ποσόν συντάξεως, εν ουδεμιά περιπτώσει δύναται να είναι κατώτερον του προ της αναπροσαρμογής καταβαλλομένου τοιούτου, της τυχόν επί πλέον διαφοράς συμψηφιζομένης προς πάσαν αύξησιν των συντάξεων εκ μεταγενεστέρας αναπροσαρμογής αυτών. Άρθρ.3.-Η ισχύς του παρόντος άρχεται από της 1ης του επομένου της δημοσιεύσεως του παρόντος μηνός. 